༄༅༅། །གསོལ་འདེབས་རྒྱལ་ཀུན་འཕྲིན་ལས་མ་
བཞུགས་སོ། །
༄༅། །རྒྱལ་ཀུན་འཕྲིན་ལས་གསེར་གྱི་འཁོར་ལོ་ཡིས། །ཐུབ་བསྟན་གླིང་
བཞིའི་ཁྱོན་ལ་དབང་བསྒྱུར་ཞིང་། །བློ་བཟང་བསྟན་པའི་ཉི་མ་བླ་ནས་བླར། །
འདེགས་མཁས་དཔལ་ལྡན་བླ་མར་གསོལ་བ་འདེབས། །འཇིགས་སྐྱོབ་ལེགས་སྨོན་
ཙམ་མིན་སྲིད་པ་ཀུན། །མེ་འོབས་ལྟར་མཐོང་འཁོར་བའི་ཚ་གདུང་དཔལ། །
བཅིལ་མཛད་ཚུལ་ཁྲིམས་ཐར་བའི་ཙནྡན་དྲི། །སྩོལ་མཛད་དཔལ་ལྡན་བླ་མར་
...
གསོལ་བ་འདེབས། །རྒྱ་བོད་མཁས་གྲུབ་རྣམས་ཀྱི་ཐུགས་ཀྱི་བཅུད། །གཞུང་
བཟང་སྟོང་གི་དགོངས་པ་གཅིག་བསྡུས་པ། །སྐྱེས་བུ་གསུམ་གྱི་ལམ་གྱི་རིམ་པ་
མཆོག །ཁྲིད་མཛད་དཔལ་ལྡན་བླ་མར་གསོལ་བ་འདེབས། །སངས་རྒྱས་ལས་
ཀྱང་དཀོན་པའི་ཐེག་པ་མཆོག །རྒྱུད་སྡེ་རྣམ་བཞི་སྨིན་བྱེད་དབང་གི་སྒོ། །ཕྱེ་
ནས་སྐུ་གསུམ་ཡིད་བཞིན་ནོར་བུ་མཆོག །སྩོལ་མཛད་དཔལ་ལྡན་བླ་མར་གསོལ་
བ་འདེབས། །གཞན་ཡང་ལུང་ཁྲིད་རྗེས་གནང་མན་ངག་གི །འདོད་རྒུའི་ཟག་
མེད་བདེ་བ་ཆར་ཆེན་པོས། །བདག་བློའི་ཤེལ་གྱི་བུམ་པ་བཀང་མཛད་པ། །སྐྱབས་
མཆོག་དཔལ་ལྡན་བླ་མར་གསོལ་བ་འདེབས། །དེ་ལྟར་བཀའ་དྲིན་གསུམ་ལྡན་
180

བླ་མ་ལ། །གདུང་ཤུགས་དྲག་པོའི་ཡིད་ཀྱིས་གསོལ་འདེབས་ན། །མི་འཇིགས་
གདོང་ལྔའི་ཁྲི་ལ་བསྐལ་བ་བརྒྱར། །རྟག་བརྟན་མཛད་འཕྲིན་ཕྱོགས་བཅུར་རྟག་
རྒྱས་ཤོག །བདག་སོགས་དེང་ནས་བྱང་ཆུབ་མ་ཐོབ་བར། །མཚན་ལྡན་དགེ་བའི་
བཤེས་ཀྱིས་རྗེས་བཟུང་སྟེ། །དོན་མིན་བྱ་བའི་རླུང་གིས་མི་གཡོ་བར། །རྟག་ཏུ་དོན་
ལྡན་སྙིང་བོ་སྒྲུབ་པར་ཤོག །གཞོན་ནུའི་ཉིད་ནས་བསྟན་ལ་རབ་བྱུང་སྟེ། །བཅས་
ཙམ་སྲོག་གི་ཕྱིར་ཡང་མི་གཏོང་བར། །ངུར་སྨྲིག་རྒྱལ་མཚན་འཛིན་པའི་གཙོ་བོ་
མཆོག །མི་འཁྲུགས་དགེ་སློང་ལྟ་བུ་འགྱུར་བར་ཤོག །ཐེག་ཆེན་ལམ་གྱི་འཇུག་སྒོ་
བྱང་ཆུབ་སེམས། །རང་རྒྱུད་སྨིན་བྱེད་ཕ་རོལ་ཕྱིན་པ་དྲུག །གཞན་རྒྱུད་སྨིན་བྱེད་
བསྡུས་དངོས་བཞི་ལ་སོགས། །རྒྱལ་སྲས་སྤྱོད་རྣམས་མྱུར་དུ་མཐར་ཕྱིན་ཤོག །རྣམ་
དག་དབང་གིས་དྲི་མ་ཀུན་བཀྲུས་ཏེ། །རིམ་གཉིས་གཤོག་ཡངས་དཀར་བོ་རྫོགས་
པའི་མཐུས། །འོག་མིན་འདབ་བརྒྱར་འགོད་པའི་ཆུ་སྐྱེས་རྩེར། །ཟག་མེད་བདུད་
རྩི་དགའ་སྟོན་མྱོང་བར་ཤོག །གནས་སྐབས་ཀུན་ཏུ་བསམ་དོན་ལྷུན་འགྲུབ་ཅིང་།
བསླབ་གསུམ་ལྡན་པའི་དགེ་འདུན་འདུས་པའི་སྡེས། །གནས་འདིར་ཡོངས་བ
ལུང་རྟོགས་བཤད་སྒྲུབ་ཚོགས། །ཕྱོགས་ཀུན་འཕེལ་ཞིང་རྒྱས་པའི་བཀྲ་ཤིས་ཤོག །
ཅེས་ཞབས་བརྟན་གྱི་གསོལ་འདེབས་རྒྱལ་ཀུན་འཕྲིན་ལས་མ་འདི་ནི། རང་གི་སློབ་མའི་
མཆོག་ཏུ་གྱུར་པ་དགེ་སློང་ངག་དབང་བསྟན་འཛིན་འཕྲིན་ལས་རྒྱ་མཚོས་དགོས་ཞེས་བསྐུལ་
བའི་ངོར།: བློ་བཟང་བསྟན་པའི་ཉི་མས་མཚོ་བདུན་གྱི་ལྷ་ཁང་དུ་སྦྱར་བའི་ཡི་གེ་བ་ནི
་ཡི་གེ་བ་ནི་སྐུལ་བ་
བོ་དྲུང་ཡིག་དགེ་སློང་ངག་དབང་བསྟན་འཛིན་འཕྲིན་ལས་རྒྱ་མཚོས་བགྱིས་པའོ། ། །།
;:;
181